CELEX: 31999R1637
Language: el
Date: 1999-07-26 00:00:00
Title: Κανονισμός (ΕΚ) αριθ. 1637/1999 της Επιτροπής, της 26ης Ιουλίου 1999, για τον καθορισμό, για την περίοδο 1999/2000 της ελάχιστης τιμής που καταβάλλεται στους παραγωγούς και της τιμής αγοράς εκ μέρους των οργανισμών αποθεματοποίησης για τα μη μεταποιημένα ξηρά σύκα, και για το ποσό της ενίσχυσης στην παραγωγή ξηρών σύκων

Avis juridique important

|

31999R1637

Κανονισμός (ΕΚ) αριθ. 1637/1999 της Επιτροπής, της 26ης Ιουλίου 1999, για τον καθορισμό, για την περίοδο 1999/2000 της ελάχιστης τιμής που καταβάλλεται στους παραγωγούς και της τιμής αγοράς εκ μέρους των οργανισμών αποθεματοποίησης για τα μη μεταποιημένα ξηρά σύκα, και για το ποσό της ενίσχυσης στην παραγωγή ξηρών σύκων  

Επίσημη Εφημερίδα αριθ. L 194 της 27/07/1999 σ. 0026 - 0027

ΚΑΝΟΝΙΣΜΟΣ (ΕΚ) αριθ. 1637/1999 ΤΗΣ ΕΠΙΤΡΟΠΗΣτης 26ης Ιουλίου 1999για τον καθορισμό, για την περίοδο 1999/2000 της ελάχιστης τιμής που καταβάλλεται στους παραγωγούς και της τιμής αγοράς εκ μέρους των οργανισμών αποθεματοποίησης για τα μη μεταποιημένα ξηρά σύκα, και για το ποσό της ενίσχυσης στην παραγωγή ξηρών σύκωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευπκά(1), όπως τροποποιήθηκε από τον κανονισμό (ΕΚ) αριθ. 2199/97(2), και ιδίως το άρθρο 3 παράγραφος 3, το άρθρο 4 παράγραφος 9 και το άρθρο 9 παράγραφος 8,Εκτιμώντας:(1) ότι ο κανονισμός (ΕΚ) αριθ. 504/97 της Επιτροπής, της 19ης Μαρτίου 1997, περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 όσον αφορά το καθεστώς ενίχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 1607/1999(4), έχει ορίσει, στο άρθρο 2, τις προθεσμίες των περιόδων εμπορίας·(2) ότι τα κριτήρια καθορισμού της ελάχιστης τιμής και του ποσού της ενίσχυσης στην παραγωγή καθορίζονται στο άρθρο 3 και στο άρθρο 4, αντιστοίχως, του κανονισμού (ΕΚ) αριθ. 2201/96· ότι οι κατηγορίες μη μεταποιημένων ξηρών σύκων για τις οποίες, αντιστοίχως, έχει καθοριστεί ελάχιστη τιμή και ενίσχυση καθορίζονται στα άρθρα 1 και 2 του κανονισμού (ΕΟΚ) αριθ. 1573/1999 της Επιτροπής, της 19ης Ιουλίου 1999, περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά τα χαρακτηριστικά των ξηρών σύκων που απολαμβάνουν του καθεστώτος της ενισχύσεως στην παραγωγή(5) και ότι πρέπει, επομένως, να καθοριστεί η ελάχιστη τιμή καθώς και η ενίσχυση στην παραγωγή για την περίοδο 1999/2000·(3) ότι τα κριτήρια καθορισμού της τιμής στην οποία οι οργανισμοί αποθεματοποίησης αγοράζουν τα μη μεταποιημένα ξηρά σύκα καθορίζονται στο άρθρο 9 παράγραφος 2 στοιχείο α) του κανονισμού (ΕΚ) αριθ. 2201/96 και ότι οι όροι αγοράς και διαχείρισης των προϊόντων από τους οργανισμούς αποθεματοποίησης καθορίζονται από τον κανονισμό (ΕΚ) αριθ. 1622/1999 της Επιτροπής, της 23ης Ιουλίου 1999, περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς αποθεματοποιήσεως που εφαρμόζεται στις σταφίδες και τα μη μεταποιημένα ξηρά σύκα(6)· ότι πρέπει συνεπώς να καθοριστεί η τιμή αγοράς της περιόδου 1999/2000, για τα σύκα της κατώτατης ποιότητας που καθορίζεται στο παράρτημα Ι του κανονισμού (ΕΚ) αριθ. 1573/1999·(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων προϊόντων με βάση τα οπωροκηπευτικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο εμπορίας 1999/2000:α) η ελάχιστη τιμή πού προβλέπεται στο άρθρο 3 του κανονισμού (ΕΚ) αριθ. 2201/96 ανέρχεται σε 87,886 ευρώ ανά 100 χιλιόγραμμα καθαρού βάρους παραδοτέο στην εκμετάλλευση του παραγωγού, για τα μη μεταποιημένα ξηρά σύκα·β) η ενίσχυση στην παραγωγή που προβλέπεται στο άρθρο 4 του εν λόγω κανονισμού ανέρχεται σε 29,335 ευρώ ανά 100 χιλιόγραμμα καθαρού βάρους για τα ξηρά σύκα·γ) η τιμή αγοράς που προβλέπεται στο άρθρο 9 παράγραφος 2 του εν λόγω κανονισμού ανέρχεται σε 58,444 ευρώ ανά 100 χιλιόγραμμα καθαρού βάρους για τα μη μεταποιημένα ξηρά σύκα.Άρθρο 2Ο παρών κανονισμός αρχίζει να ισχύει από την 1η Αυγούστου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 29.(2) ΕΕ L 303 της 6.11.1997, σ. 1.(3) ΕΕ L 78 της 20.3.1997, σ. 14.(4) ΕΕ L 190 της 23.7.1999, σ. 11.(5) ΕΕ L 187 της 20.7.1999, σ. 27.(6) ΕΕ L 192 της 24.7.1999, σ. 33.